Edukiak
Indizea 🔎︎

# Euro-bihurtzailearen morroia

LibreOffice Calc dokumentuetan eta LibreOffice Writer dokumentuen eremu eta tauletan aurkitutako diru kopuruak euro bihurtzen ditu.

Fitxategi itxiak besterik ez dira bihurtzen. Hala ere, posible da euro-bihurtzailea LibreOffice Calc-eko dokumentu irekietan erabiltzea. Kasu horretan, beste elkarrizketa-koadro bat irekiko da. Elkarrizketa-koadroaren deskribapena atal honen amaieran dago..

Komando hau erabiltzeko...

Aukeratu Fitxategia - Morroiak - Euro-bihurtzailea.

Europako Moneta Batasunean parte hartzen duten herrialdeen monetak bakarrik bihurtuko dira.

## Hedadura

### LibreOffice Calc dokumentu soila

LibreOffice Calc fitxategi bat bihurtzen du. LibreOffice Writerren eremuak eta taulak bihurtzeko, lehenengo hautatu Testu-dokumentuetako eremuak eta taulak ere bihurtu kontrol-laukia.

### Direktorio osoa

Hautatutako direktorioko LibreOffice Calc eta LibreOffice Writer dokumentu eta txantiloi guztiak bihurtzen ditu.

## Monetak

Eurotarako bihurtuko den moneta zehazten du.

## Iturburuko direktorioa / Iturburuko dokumentua

Bihurtu behar den dokumentuaren direktorioa eta izena adierazten ditu.

### ...

Nahi duzun direktorioa edo dokumentua hautatzeko elkarrizketa-koadroa irekitzen du.

### Azpikarpetetan ere bai

Hautatutako direktorioaren azpikarpeta guztiak sartu diren zehazten du.

### Testu-dokumentuetako eremuak eta taulak ere bihurtu

LibreOffice Writer dokumentuen eremu eta tauletan aurkitutako diru kopuruak bihurtzen ditu.

Hurrengo dokumentuan eremu edo tauletan ez dauden balioak ez dira bihurtuko.

### Kendu babesa orriari aldi baterako galdetu gabe

Bihurketa egiten den bitartean orriaren babesa desgaituko dela, eta ondoren berriro gaituko dela, zehazten du. Orriaren babesak pasahitza badu, pasahitza sartzeko elkarrizketa-koadroa agertuko da.

## Helburuko direktorioa

Bihurtutako fitxategiak zein karpeta eta bide-izenetan gordeko diren zehazten du.

...

Elkarrizketa-koadro bat irekitzen du, bihurtutako fitxategiak gordetzeko karpeta bat hautatzeko.

## Utzi

Euro-bihurtzailea ixten du.

## Laguntza

Elkarrizketa-koadroaren laguntza aktibatzen du.

## Bihurtu

Bihurketa abiarazten du.

Bihurketa bitartean, aurrerapenaren egoera adierazten duen orrialde bat bistaratzen da.

## Atzera

Euro-bihurtzailearen lehen orrialdera itzultzen da.

Uneko dokumentua LibreOffice Calc aplikazioko dokumentua edo txantiloia bada, euro-bihurtzailea ireki daiteke 'Tresnak' barran dagokion ikonoa erabiliz gero. Ikono hori ezkutatuta dago modu lehenetsian. Euro-bihurtzailearen ikonoa bistaratzeko, egin klik 'Tresnak' barraren amaierako gezian, hautatu Botoi ikusgaiak komandoa, eta aktibatu Euro-bihurtzailea ikonoa.

Euro-bihurtzailea

Euro-bihurtzailea elkarrizketa-koadroan funtzio hauek daude:

## Dokumentu osoa

Dokumentu osoa bihurtzen du.

## Monetak

Euro bihurtu behar den moneta zehazten du.

## Hautatu

Hautatu, barruti honetan, bihurtu nahi dituzun gelaxkak, ez baduzu Dokumentu osoa kontrol-laukia markatu. Hautatu aukera bat eta egin klik nahi duzun sarreretan Txantiloiak / Moneta-barrutiak eremuan. Hautatutako area ikusgai egongo da dokumentuan bezala. Egin klik Bihurtu botoian bihurketa egiteko.

### Gelaxka-estiloak

Hautatutako gelaxka-estiloko gelaxka guztiak bihurtuko ditu.

### Uneko orrialdeko moneta-gelaxkak

Kalkulu-orri aktiboko moneta-gelaxka guztiak bihurtuko dira.

### Dokumentu osoko moneta-gelaxkak

Dokumentu aktiboko moneta-gelaxka guztiak bihurtuko dira.

### Hautatutako bitartea

Bihurtzaileari deitu aurretik hautatu den barrutiko moneta-gelaxka guztiak bihurtuko dira. Hautatutako barrutia onartua izan dadin, gelaxka guztiek formatu bera izan behar dute.

### Txantiloiak / Moneta-areak

Zerrendatik bihurtu behar diren barrutiak bistaratzen ditu.