Edukiak
Indizea 🔎︎

# Diapositiba-aurkezpen pertsonalizatua sortzea

Diapositiba-aurkezpen pertsonalizatuak sor ditzakezu ikusleen beharretara egokitzeko uneko aurkezpenean diapositibak erabiliz.

### Diapositiba-aurkezpen pertsonalizatua sortzeko:

1. Aukeratu Diapositiba-aurkezpena - Diapositiba-aurkezpen pertsonalizatuak.

2. Sakatu Berria eta idatzi diapositiba-aurkezpenaren izena Izena koadroan.

3. Lehendik dauden diapositibak atalean, hautatu diapositiba-aurkezpenari gehitu zaizkion diapositibak eta egin klik >> botoian. Eutsi sakatuta ⇧ elkarren ondoan dauden diapositiben barruti bat edo ⌘Ctrl banakako diapositiba anitz hautatzeko.

Diapositiba-aurkezpen pertsonalizatuan diapositiben ordena alda dezakezu. Horretarako, arrastatu eta jaregin diapositibak Hautatutako diapositibak zerrendan.

### Diapositiba-aurkezpen pertsonalizatua hasteko:

1. Aukeratu Diapositiba-aurkezpena - Diapositiba-aurkezpen pertsonalizatua

2. Hautatu hasi nahi duzun aurkezpena zerrendan.

3. Sakatu Hasi.

Hautatutako diapositiba-aurkezpen pertsonalizatua Aurkezpena tresna-barrako Diapositiba-aurkezpena ikonoan klik egitean edo F5 sakatzean hastea nahi baduzu, hautatu Erabili diapositiba-aurkezpen pertsonalizatua.

## Diapositiba-aurkezpena exekutatzeko aukerak

### Diapositiba-aurkezpena beti uneko diapositiban hasteko:

1. Aukeratu LibreOffice - Hobespenak Tresnak - Aukerak - LibreOffice Impress - Orokorra

2. Hasi aurkezpena arean, hautatu Beti uneko orrialdearekin kontrol-laukia.

Ez hautatu aukera hori, diapositiba-aurkezpen pertsonalizatua exekutatu nahi baduzu.

### Diapositiba bat ezkutatzeko:

Uneko diapositiba ezkutatzeko, sakatu 'Ezkutatu diapositiba' botoia.

1. Aukeratu Ikusi - Diapositiba-sailkatzailea, eta hautatu ezkutatu nahi duzun diapositiba.

2. Aukeratu Diapositiba-aurkezpena - Erakutsi/ezkutatu diapositiba.

   Diapositiba ez da kentzen dokumentutik.

### Ezkutatutako diapositiba erakusteko:

1. Aukeratu Ikusi - Diapositiba-sailkatzailea, eta hautatu erakustea nahi duzun ezkutuko diapositiba.

2. Aukeratu Diapositiba-aurkezpena - Erakutsi/ezkutatu diapositiba.

Erlazionatutako gaiak

Diapositiba aldaketen aurkezpen kronometratua

Diapositiba-aurkezpen bat erakustea