Edukiak
Indizea 🔎︎

# Input# instrukzioa

Irekitako fitxategi sekuentzialeko datuak irakurtzen ditu.

### Sintaxia:

    Input #fileNum {,|;} var1 [, var2 [, ...]]

### Parametroak:

fileNum: Irakurri nahi diren datuak dituen fitxategiaren zenbakia. Fitxzategia Open instrukzioarekin ireki behar da, INPUT gako-hitza erabilita.

var: Zenbakizko edo testuzko aldagai bat, irekitako fitxategiaren balioak horri esleituko zaizkio.

Input# instrukzioak zenbakizko balioak edo kateak irakurtzen ditu irekitako fitxategi batetik, eta aldagai bati edo gehiagori datuak esleitzen dizkio. Zenbakizko aldagaiak lehen orga-itzuleraraino (Asc=13), lerro-jauziraino (Asc=10), zuriuneraino edo komaraino irakurtzen dira. Kate-aldagaiak lehen orga-itzuleraraino (Asc=13), lerro-jauziraino (Asc=10) edo komaraino irakurtzen dira.

Irekitako fitxategiko datuak eta datu motak "alda" parametrora pasatako aldagaien ordena berdinean agertu behar dira. Zenbakizko aldagai bati ez-zenbakizko balioak esleitzen badizkiozu, "alda" parametroari "0" balioa esleituko zaio.

Komaz bereizitako erregistroak ezin zaizkie kate-aldagaiei esleitu. Fitxategiko komatxoak (") ere ez dira kontuan hartzen. Karaktere horiek fitxategitik irakurri nahi baldin badituzu, erabili Line Input# instrukzioa testu-fitxategi soilak (karaktere inprimagarriak bakarrik dituzten fitxategiak) lerroz lerro irakurtzeko.

Datu-elementu bat irakurtzean fitxategiaren amaierara helduz gero, errorea gertatzen da eta prozesua abortatu egingo da.

### Adibidea:

    Sub ExampleWorkWithAFile
        Dim iCount As Integer, sFileName As String
        Dim sName As String, sValue As Integer
        sFileName = "C:\Users\ThisUser\data.txt"
        iCount = Freefile
        ' Idatzi datuak (gero Input bitartez irakurriko direnak) fitxategi batean
        Open sFileName For Output As iCount
        sName = "Hamburg" : sValue = 200
        Write #iCount, sName, sValue
        sName = "New York" : sValue = 300
        Write #iCount; sName, sValue
        sName = "Miami" : sValue = 459
        Write #iCount, sName, sValue
        Close #iCount
        ' Irakurri datu-fitxategi bat Input bitartez
        iCount = Freefile
        Open sFileName For Input As iCount
        Input #iCount, sName, sValue
        MsgBox sName & " " & sValue
        Input #iCount; sName, sValue
        MsgBox sName & " " & sValue
        Input #iCount, sName, sValue
        MsgBox sName & " " & sValue
        Close #iCount
    End Sub

Erlazionatutako gaiak

Close instrukzioa

Open instrukzioa

Print# instrukzioa

Write# instrukzioa