Edukiak
Indizea 🔎︎

# Dokumentuetako edukiak estaltzea

Dokumentuetako zatiak edo hitzak estaltzean, haiek ikusteko edo erabiltzeko baimena dutenek soilik ikusi ahal izango dituzte. Testua estaltzen da isilpeko informazioa babesteko. Horrela, enpresek eta erakundeek isilpekotasun- edo pribatutasun-arauak bete ditzakete.

Komando hau erabiltzeko...

Aukeratu Tresnak - Estali

## Nola funtzionatzen du testuak estaltzeak LibreOffice aplikazioan?

Uneko dokumentua LibreOffice Draw aplikazioan editatutako marrazki-dokumentu batera esportatu da. Estalitako testua edo edukiak marrazki-dokumentutik kendu dira eta haien ordez pixel-blokeak sortu dira, jatorrizko edukien kopia bat birsortzeko saialdiak eragozteko. Estalitako marrazki-dokumentua sarritan PDF modura esportatzen da hura argitaratzeko edo partekatzeko.

Testua estaltzean, estaltze-formak gardenak eta grisak dira, erabiltzaileak ikusi ahal dezan zer ari den estaltzen.

Iturburu-dokumentuak (testuak, kalkulu-orriak edo aurkezpenak) ez du aldaketarik jasaten estaltzean eta editatzen jarraitu daiteke.

Gorde eta partekatu dokumentuaren kopia estaliak zure lankideekin, bai formatu idazgarrian (marrazkia) bai finkoan (PDF), nahi duzuen eran.

## 'Estaltzea' tresna-barra

'Estaltzea' tresna-barrak lau tresna ditu

Laukizuzen bidezko estaltzea tresnaren bidez, estaliko den edukia laukizuzen gardenak marraztuta markatzen da. Erabili heldulekuak estaltze-laukizuzenaren tamaina moldatzeko.

Forma libre bidezko estaltzea tresnarekin, forma libreko lerroak edo poligonoak erabiltzen dira edukia estaltzeko.

Estalitako esportazioa botoiak bi aukera ditu:

- Estalitako esportazioa (beltza): Amaitu dokumentua estaltze-forma erdi garden grisak beltz eta opaku bihurtzeko eta esportatu pixel gisa PDF fitxategian.

- Estalitako esportazioa (zuria): Amaitu dokumentua estaltze-forma erdi garden grisak beltz eta zuri bihurtzeko eta esportatu pixel gisa PDF fitxategian.

Esportatu zuzenean PDF gisa: Dokumentuaren kopia bat egiten du PDF formatuan, hura berrikuspenerako hitzez hitzezko kopia modura partekatu ahal izateko.

Erlazionatutako gaiak

Estaltze automatikoa

Esportatu PDF gisa