Edukiak
Indizea 🔎︎

# Orrientzako ertzak definitzea

Writerren, ertzak orri-estiloetarako definitzen dira, ez orri bakoitzerako. Ertzetan egindako aldaketa guztiak orri-estilo bera erabiltzen duten orri guztiei aplikatuko zaizkie. Kontuan izan orri-estiloaren aldaketak ezin direla Desegin funtzioaren bidez desegin LibreOffice aplikazioan.

## Aurrez definitutako ertz-estilo bat ezartzeko

1. Aukeratu Formatua - Orrialdea - Ertzak.

2. Hautatu ertz-estilo lehenetsi bat Lehenetsia arean.

3. Hautatu marra-estiloa, zabalera eta kolorea hautatutako ertz-estilorako Marra arean. Ezarpen horiek hautatutako ertz-estiloaren barruan dauden ertz-marra guztiei aplikatzen zaizkie.

4. Hautatu ertzetako lerroen eta orrialdearen edukiaren arteko distantzia Betegarria arean. Ertzeko marra bat definituta duten ertzetarako distantziak bakarrik alda ditzakezu.

5. Egin klik Ados botoian aldaketak aplikatzeko.

## Pertsonalizatutako ertz-estilo bat ezartzeko

1. Aukeratu Formatua - Orrialdea - Ertzak.

2. Erabiltzaileak definitua arean, hautatu diseinu arruntean agertzea nahi duzun ertza. Egin klik aurrebistako ertz batean ertzaren hautapena txandakatzeko.

3. Hautatu marra-estiloa, zabalera eta kolorea hautatutako ertz-estilorako Marra arean. Ezarpen horiek hautatutako ertz-estiloaren barruan dauden ertz-marra guztiei aplikatzen zaizkie.

4. Errepikatu azken bi urratsak ertz bakoitzarentzat.

5. Hautatu ertzetako lerroen eta orrialdearen edukiaren arteko distantzia Betegarria arean. Ertzeko marra bat definituta duten ertzetarako distantziak bakarrik alda ditzakezu.

6. Egin klik Ados botoian aldaketak aplikatzeko.

Erlazionatutako gaiak

Paragrafoen ertzak definitzea

Karaktereen ertzak definitzea

Taulentzako eta taula-gelaxkentzako ertzak definitzea

Objektuentzako ertzak definitzea

Orrialde-estiloak sortzea eta aplikatzea