Edukiak
Indizea 🔎︎

# HTML esportazioa - 3. orrialdea

Grafiko mota eta helburuko pantaila-bereizmena zehazten ditu.

Komando hau erabiltzeko...

LibreOffice Draw edo LibreOffice Impress aplikazioetako Fitxategia - Esportatu menuan, hautatu HTML fitxategi mota, morroiaren 3. orria.

## Gorde irudiak honela

Irudiaren formatua zehazten du. Esportaziorako konpresio-balioa ere zehatz dezakezu.

### PNG - Portable Network Graphics formatua

Fitxategiak PNG fitxategi gisa esportatzen dira. PNG fitxategiak galerarik gabe konprimatuak dira, eta 256 kolore baino gehiago izan ditzakete.

### GIF - Graphics Interchange Format

Fitxategiak GIF fitxategi gisa esportatuko dira. GIF fitxategiek ez dituzte datuak galtzen konprimitzen direnean eta gehienez 256 kolore dituzte.

### JPG - Fitxategi-formatu konprimatua

Fitxategiak JPEG fitxategi gisa esportatzen dira. JPEG fitxategiak konprimatuak dira, konpresioa doitu daiteke, eta 256 kolore baino gehiago izan ditzakete.

### Kalitatea

JPEG grafikoen konpresio-faktorea zehazten dute. % 100 balioak datu-area handi baterako kalitate onena eskaintzen du. % 25 faktorearekin irudi-kalitate txikiagoko fitxategi txikiak lortzen dira.

## Pantailaren bereizmena

Helburuko pantailaren bereizmena definitzen du. Hautatutako bereizmenaren arabera, irudia tamaina txikian bistaratuko da. Jatorrizko tamaina gehienez % 80 txikiagotu daiteke.

### Bereizmen txikia (640x480 pixel)

Hautatu bereizmen txikia fitxategiaren tamaina txiki mantentzeko, diapositiba asko dituen aurkezpena izan arren.

### Bereizmen ertaina (800x600 pixel)

Hautatu bereizmen ertaina tamaina ertaineko aurkezpenerako.

### Bereizmen handia (1024x768 pixel)

Hautatu bereizmen handia kalitate oneko diapositiba bistaratzea egiteko.

## Esportatu

### Esportatu soinua diapositiba orrialdez aldatzean

Diapositiba-trantsiziorako efektu gisa definitu diren soinu-fitxategiak esportatu direla zehazten du.