Edukiak
Indizea 🔎︎

# Aurkibideak sortzea

Aurkibideak sortzeko modurik onena aurkibidean sartu nahi dituzun paragrafo guztiei aurrez definitutako izenburuen paragrafo-estiloak aplikatzea da, esaterako, "1. izenburua". Paragrafo-estilo pertsonalizatuak ere erabil ditzakezu, betiere aurrez definitutako kapitulu-mailak esleitzen badizkiezu.

## Aurkibide bat txertatzeko

1. Egin klik dokumentuan, aurkibidea sortu nahi duzun lekuan.

2. Hautatu Txertatu - Aurkibidea eta indizea - Aurkibidea, indizea edo bibliografia, eta ondoren sakatu Mota fitxa.

3. Hautatu Mota koadroko "Aurkibidea".

4. Hautatu nahi dituzun aukerak.

5. Sakatu Ados.

Aurkibide-sarreretan beste paragrafo-estilo bat erabili nahi baduzu, hautatu Beste estilo batzuk kontrol-laukia Sortu hemendik: arean, eta ondoren egin klik koadroaren alboan dagoen Esleitu estiloak botoian. Esleitu estiloak elkarrizketa-koadroan, egin klik zerrendako estilo batean eta ondoren sakatu >> edo << botoia, paragrafo-estiloaren eskema-maila definitzeko.

LibreOffice aplikazioak paragrafo-estiloen eta paragrafo-edukien eskema-mailaren arabera sortzen ditu aurkibideko sarrerak. Paragrafoa hutsik badago, ez da sartuko aurkibidean. Paragrafo hutsak aurkibidean agertu daitezen, eskuz sartu behar da zuriune bat edo zuriune zatiezin bat. 'Kapituluen zenbakitzea' elkarrizketa-koadroko 'Zenbakitzea' fitxako Ondoren testu-koadroan sartutako zuriuneak ez dira baliagarriak horretarako, paragrafoaren zenbakitzearen parte baitira, ez paragrafo-edukiena.

## Aurkibide bat eguneratzeko

Egin ekintza hauetako bat:

- Egin klik eskuineko botoiaz aurkibidean eta aukeratu Eguneratu indizea edo aurkibidea.

- Aukeratu Tresnak - Eguneratu - Indize eta taula guztiak.

Erlazionatutako gaiak

Indize edo aurkibideetako sarrerak definitzea

Indizeak eta aurkibideak eguneratzea, editatzea eta ezabatzea

Indize edo aurkibideei formatua ematea

Indize eta tauletako sarrerak editatzea edo ezabatzea

Indize alfabetikoak sortzea

Erabiltzaileak definitutako indizeak

Bibliografiak sortzea

Hainbat dokumentu barne hartzen dituzten indizeak