Edukiak
Indizea 🔎︎

# Ikusi

Zenbait objektu zure testu-dokumentuetan bistaratzeko ezarpen lehenetsiak zehazten ditu eta baita leiho-elementuen ezarpen lehenetsiak ere.

Komando hau erabiltzeko...

Ireki testu-dokumentu bat, aukeratu LibreOffice - Hobespenak Tresnak - Aukerak - LibreOffice Writer/LibreOffice Writer/Web - Ikusi.

## Gidak

Mugak irudikatzeko ezarpenak zehazten ditu.

### Laguntza-lerroak mugitzean

Doitze-lerroak bistaratzen ditu markoen inguruan, markoak mugitzen direnean. Laguntza-lerroak mugitzean hautatu dezakezu objektuaren kokaleku zehatza erakusteko, balio linealak erabiliz.

## Bistaratu

Zein dokumentu-elementu bistaratuko diren zehazten du.

### Irudiak eta objektuak

Irudiak eta objektuak pantailan bistaratu behar diren edo ez zehazten du. Elementu hauek ezkutatuta badaude, marko hutsak ikusiko dituzu leku-marka gisa.

Irudien bistaratzea ere kontrola dezakezu Irudiak eta grafikoak ikonoaren bidez. Testu-dokumentu bat irekita badago, Tresna-barran bistaratuko da ikonoa.

Irudiak eta objektuak aukera hau ez badago hautatuta, grafikorik ez da kargatuko Internetetik. Taula barnean eta tamaina adierazi gabe agertzen diren grafikoak bistaratzeko arazoak egon daitezke HTML estandar zaharragoa erabiltzen bada arakatutako orrian.

### Taulak

Dokumentuko taulak bistaratzen ditu.

Taula-mugak bistaratzeko, saguaren eskuineko botoiaz klik egin edozein taulatan eta aukeratu Writerreko dokumentu batean Taula-mugak edo aukeratu Taula - Taula-mugak.

### Marrazkiak eta kontrolak

Dokumentuko marrazkiak eta kontrolak bistaratzen ditu.

### Iruzkinak

Iruzkinak bistaratzen ditu. Sakatu iruzkin bat haren testua editatzeko. Erabili nabigatzaileko laster-menua iruzkin bat aurkitu edo ezabatzeko. Erabili iruzkinaren laster-menua iruzkin hori edo iruzkina egin duen egilearen iruzkin guztiak ezabatzeko.

## Bistaratu eremuak

### Ezkutuko testua

Baldintzapeko testua edo Ezkutuko testua eremuen ondorioz ezkutuan dagoen testua bistaratzen du.

### Ezkutuko paragrafoak

Bistaratu Ezkutuko paragrafoa eremua duten paragrafoak. Aukera horrek Ikusi - Ezkutuko paragrafoen eremua Ikusi - Ezkutuko paragrafoak menu-komandoaren funtzio bera betetzen du.

## Ikusi

Korritze-barrak eta erregelak bistaratu behar diren zehazten du.

### Erregela horizontala

Erregela horizontala bistaratzen du. Hautatu dagokion zerrendatik nahi duzun neurri-unitatea.

### Erregela bertikala

Erregela bertikala bistaratzen du. Hautatu dagokion zerrendatik nahi duzun neurri-unitatea.

### Korritze leuna

Orrien korritze leuna aktibatzen du. Area eta kolore-sakoneraren araberakoa izango da korritze-abiadura.

### Eskuinean lerrokatuta

Komando horiek atzitzeko, lehenago asiar hizkuntzen euskarria gaitu behar duzu LibreOffice - Hobespenak Tresnak - Aukerak - Hizkuntza-ezarpenak - Hizkuntzak aukeran.

Erregela bertikala eskuineko ertzean lerrokatzen du.

## Eskema tolestea

Eginbide hau esperimentala da eta erroreak sor ditzake edo espero ez den moduan porta daiteke. Eginbidea gaitzeko, aukeratu LibreOffice - Hobespenak Tresnak - Aukerak - LibreOffice - Aurreratua eta hautatu Gaitu eginbide esperimentalak kontrol-laukia.

### Erakutsi eskema tolesteko botoiak

Eskema tolesteko botoiak bistaratzen ditu eskema-izenburuen ezkerrean.

### Sartu azpimailak

Eskemaren azpimailen toleste-botoiak ere bistaratzen ditu.

## Ezarpenak (HTML dokumentuetan soilik)

### Neurri-unitatea

HTML dokumentuen unitatea zehazten du.