Edukiak
Indizea 🔎︎

# Microsoft Office eta LibreOffice erabiltzea

LibreOffice aplikazioak Microsoft Office fitxategi-formatuko dokumentuak ireki eta gorde ditzake, baita Microsoft Open XML formatukoak ere.

## Microsoft Office fitxategiak irekitzea

1. Aukeratu Fitxategia - Ireki. Hautatu Microsoft Office fitxategi bat fitxategia irekitzeko LibreOffice elkarrizketa-koadroan.

MS Office fitxategia... | ...LibreOffice modulu honetan irekiko da
Microsoft Word, *.doc, *.docx | LibreOffice Writer
Microsoft Excel, *.xls, *.xlsx | LibreOffice Calc
Microsoft PowerPoint, *.ppt, *.pps, *.pptx | LibreOffice Impress

## Microsoft Office fitxategiak gordetzea

1. Hautatu Fitxategia - Gorde honela.

2. Fitxategi mota koadroan, hautatu Microsoft Office fitxategi-formatua.

## Dokumentuak Microsoft Office formatuetan gordetzea modu lehenetsian

1. Aukeratu LibreOffice - Hobespenak Tresnak - Aukerak - Kargatu/gorde - Orokorra.

2. Fitxategi-formatu lehenetsia eta ODF ezarpenak arean, lehenik hautatu dokumentu mota bat, eta gero, gordetzeko erabili nahi duzun fitxategi mota.

Hemendik aurrera, dokumentu bat gordetzean, Fitxategi mota zure aukeraren arabera ezarriko da. Fitxategia gordetzeko elkarrizketa-koadroan beste fitxategi mota bat hauta dezakezu, noski.

## Microsoft Office fitxategiak irekitzea modu lehenetsian

1. Windows sistemaren fitxategi-arakatzailean, egin klik eskuineko botoiarekin beste aplikazio bati esleitu nahi diozun motakoa den fitxategi batean.

2. Laster-menuan, hautatu Ireki honekin - Hautatu beste aplikazio bat.

3. Ondoren agertuko den aplikazio-zerrendan, hautatu fitxategi mota hori ireki behar duen programa. Ziurtatu "Beti erabili aplikazio hau" markatuta dagoela.

   Urrats horiek ez badira erabiltzen zure Microsoft Windows bertsioan, begiratu Microsoft Windowseko laguntzan, fitxategi-elkartzeak nola alda ditzakezun ikasteko.

## Hainbat Microsoft Office fitxategi OpenDocument formatu bihurtzea

'Dokumentu-bihurtzailea' morroiak OpenDocument fitxategi-formatuan gordeko ditu Microsoft Office fitxategi guztiak, LibreOffice dokumentuen karpeta batean. Irakurri beharreko karpeta eta bihurtutako fitxategiak zein karpetetan gorde behar diren zehaztu dezakezu.

1. Aukeratu Fitxategia - Morroiak - Dokumentu-bihurtzailea morroia abiarazteko.

## Microsoft Office eta LibreOffice makroak

Kasu gutxi batzuk salbu, Microsoft Office-k eta LibreOffice(e)k ezin dute makro-kode bera exekutatu. Microsoft Office-k VBA (Visual Basic for Applications) kodea erabiltzen du, eta LibreOffice(e)k LibreOffice API (Application Program Interface) ingurunean oinarrituriko Basic kodea erabiltzen du. Programazio-lengoaia bera bada ere, objektuak eta metodoak desberdinak dira.

LibreOffice bertsio berrienek Excel Visual Basic script batzuk exekutatu ditzakete, eginbide hori gaitzen baduzu LibreOffice - Hobespenak Tresnak - Aukerak - Kargatu/gorde - VBA propietateak aukeran.

Aplikazio horietako batean makroak erabiltzen badituzu eta funtzionalitate bera beste aplikazioan erabili nahi baduzu, makroak editatu behar dituzu. LibreOffice aplikazioak Microsoft Office fitxategietako makroak kargatu ditzake, eta horiek makro-kodean ikusi eta edita ditzakezu LibreOffice aplikazioko Basic IDE editorean.

### VBA makroak gordetzea edo ezabatzea aukeratu dezakezu.

Ireki VBA makro-kodea duen Microsoft Office dokumentua. Alda itzazu eduki arruntak soilik (testua, gelaxkak, irudiak), eta ez editatu makroak. Gorde dokumentua Microsoft Office fitxategi mota gisa. Ireki fitxategia Microsoft Office-n eta VBA makroak lehen bezala exekutatuko dira.

VBA makroak Microsoft Office fitxategitik ezaba ditzakezu fitxategia kargatzean edo gordetzean.

1. Aukeratu LibreOffice - Hobespenak Tresnak - Aukerak - Kargatu/gorde - VBA propietateak LibreOffice aplikazioak VBA makroak nola kudeatuko dituen ezartzeko.

Erlazionatutako gaiak

Microsoft Office dokumentuak bihurtzeari buruz

Dokumentuak irekitzea

Beste formatu batzuetan gordetako dokumentuak irekitzea

Dokumentuak beste formatu batean gordetzea

Microsoft Office dokumentu moten elkartzea aldatzea